

**Objava za medije**

**Addiko banka otvorila poslovnicu u Središću u Novom Zagrebu**

**Zagreb, 21. siječnja 2022. – Nova poslovnica Addiko banke otvorena je u Središću, na adresi Ede Murtića 2D. Svečanim otvorenjem poslovnice stanovnici jedne od najpoželjnijih zagrebačkih četvrti dobili su novog susjeda, a u povodu dolaska u novu četvrt Addiko banka je za sve nove klijente poslovnice u Središću pripremila posebne pogodnosti. Tako nove klijente koji otvore račun očekuju paket dobrodošlice u iznosu od 350 kn, dodatnih 100 kn za plaćanje Addiko Mastercard® Debit karticom te 1.000 kuna pri realizaciji gotovinskog kredita.**

Uzvanicima su se na svečanom otvorenju obratili **Mario Žižek**, predsjednik Uprave Addiko banke, i voditeljica nove poslovnice **Nataša Cimprić**, te iskazali zadovoljstvo što će od sada Addiko banka biti još pristupačnija postojećim i budućim klijentima u Novom Zagrebu, i olakšati im ostvarenje svakodnevnih financijskih potreba i želja.

„*Nakon izazovne, ali i uspješne 2021. godine koja je bila u znaku petog rođendana Addiko banke, drago mi je da smo novu godinu započeli otvaranjem nove poslovnice i tako naglasili našu posvećenost građanstvu te malim i srednjim poduzetnicima*“, izjavio je predsjednik Uprave Addiko banke Mario Žižek, zahvalio svojim zaposlenicima, te dodao kako su upravo oni bili ključ uspješne prilagodbe poslovanja i implementacije novih tehnologija u poslovne procese kojima je Addiko banka dokazala svoju izvrsnost.

Za izvrsnost u odnosu prema klijentima početkom godine je Addiko banci potvrđen prestižni status u Customers’ Friend programu – Superior Excellence status, od strane nezavisnog međunarodnog akreditacijskog tijela ICERTIAS-a te je ocjenjena ukupnom prosječnom ocjenom 4,58 od ukupno 5 u analiziranim područjima reputacije, komunikacije, korisničkom iskustvu i povjerenju.

„*Iznimno smo ponosni što je naš kontinuiran trud prepoznat jer potvrđuje našu predanost klijentima kojima nastavljamo biti pouzdan partner, a u to će se od danas moći uvjeriti i stanovnici Novog Zagreba koji mogu biti sigurni da su njihove financije u dobrim rukama*“, zaključio je **Žižek**.

Klijentima nove poslovnice, površine od 260 m², na raspolaganju će svakodnevno biti sedmero zaposlenika, radnim danima od 8 do 19 sati, a subotom od 8 do 12 sati.

**Kontakt za medije:**

Korporativne komunikacije

Katarina Kantolić

Email: katarina.kantolic@addiko.com

Tel: 091 4978 027